Title: SK-PL zmena hraníc
Author: kanka
Last saved by: spano
Company: Urad vlady

ÚRAD VLÁDY SLOVENSKEJ REPUBLIKY
               Sekcia vládnej legislatívy

                                                                                                         Na rokovanie vlády SR
                                                                                                         dňa  29. januára 2003
                                                                                                         K materiálu č. 329/2003
                                                                                                         K bodu č. 2

S T A N O V I S K O

k  návrhu Ústavného zákona o súhlase so zmenami štátnej hranice medzi Slovenskou republikou a Poľskou republikou

I.

    Návrh Ústavného zákona o súhlase so zmenami  štátnej hranice medzi Slovenskou republikou a Poľskou republikou predkladá minister vnútra Slovenskej republiky Vladimír Palko.

II.

          Potreba zmien hraničnej čiary vyplynula z výsledkov preskúšania priebehu spoločnej štátnej hranice. Podľa Zmluvy medzi Slovenskou republikou a Poľskou republikou o spoločnej štátnej hranici podpísanej v r. 1995 musí byť zmena spoločnej hranice predmetom osobitnej zmluvy. So zmluvou medzi Slovenskou republikou a Poľskou republikou o zmenách priebehu štátnej hranice a schválení hraničnej dokumentácie vláda Slovenskej republiky vyslovila súhlas uznesením č. 94 z 31. januára 2001 a zmluva bola podpísaná 29. júla 2002 v Starej Ľubovni.

III.

     Legislatívna rada vlády Slovenskej republiky návrh Ústavného zákona o súhlase so zmenami štátnej hranice medzi Slovenskou republikou a Poľskou republikou  prerokovala na svojom zasadaní dňa 14. januára 2003 a tento odporučila vláde Slovenskej republiky bez pripomienok schváliť.

IV.

     Sekcia vládnej legislatívy Úradu vlády Slovenskej republiky  odporúča vláde Slovenskej republiky návrh Ústavného zákona o súhlase so zmenami štátnej hranice medzi Slovenskou republikou a Poľskou republikou v predloženom znení      s c h v á l i ť.

V Bratislave 24. januára 2003
Vypracoval: Pavel  K a n k a

                                                                             Štefan  G r m a n
                                                                             generálny riaditeľ
                                                                        sekcie vládnej legislatívy